Lahja alkoholi lett mind hängimise ajal kuigivõrd ei köida - seal armastan uudistada, kui plaanis ikka mõni õlle koju ka osta. Väikse peatuse tegin Leffe juures ja meenutasin, kuidas see märjuke ükskord Amsterdami lennujaama pika ootamise lühikeseks tegi. Prantsuse õunasiidrite juures tuli  meelde üks mõnus hommikusöök Pariisi pannkoogirestos. Henri ütles, et Prantsusmaal on traditsiooniks pannkookide juurde siidrit juua. Meie Kassiga küll natuke kõhklesime, et kas ikka on hea mõte. Ilmselt oli, muidu me ilmselt poleks teist pudelit juurde tellinud.